TripAdvisor - Twilight Trail Home - Vakantiehuis in Breckenridge
Grill - Wifi - Vakantiehuis Breckenridge
Begin aan je beoordeling van Twilight Trail Home Kan avokado’s vinniger ryp word in die oond? #SARIEtoets
JY LEES NOU Kan avokado’s vinniger ryp word in die oond? #SARIEtoets
Jy kan harde avokado’s binne minute in jou oond sag maak, as jy die praatjies op die internet moet glo.
Is dit waar? Ek het besluit om die teorie te toets en self te besluit. Want wie kan nou nee sê vir roomsagte avokado's wat wegsmelt in jou mond, saam met growwe sout en witpeper?
’n YouTube-video wys ’n blogger wat avokado's in foelie toedraai en in haar oond sit by 200 grade Celsius. Ná 10 minute is die vrugte sag en sy smul heerlik daaraan. Kyk hier
Ek het 6 harde avokado's by ons plaaslike supermark gekoop en elkeen in foelie toegedraai. Ek het almal saam in die oond gesit en ná elke 10 minute een verwyder, laat afkoel en dan getoets of hy murgsag is.
Ná 10 minute in die oond: die skil het effens verkleur, maar dit voel steeds baie ferm.
As jy die vrug oopsny nadat hy afgekoel het, is die vleis duidelik sagter as by nommer een, maar steeds nie "ryp" nie.
Ná 30 minute in die oond: die skil het heeltemal verkleur, die skil is sag as jy daaraan raak. Jy kan glo hy gaan "ryp" wees.
As jy die vrug oopsny nadat hy afgekoel het, is die vleis baie sagter en jy kan dink hy is ryp. Maar die tekstuur is baie draderig en dit smaak "gaar".
Ja, die vrug word metteryd sagter, maar dis omdat hy gaar word pleks van natuurlik versag en geure ontwikkel. Enige groen vrug sal sag raak as jy dit lank genoeg bak, maar dit beteken nie jy gaan geur kry nie. Die les wat ek weer hieruit geleer het: goeie kos neem tyd - wees geduldig en dit sal op sy beste smaak!
Só maak jy avokado's vinnig ryp, het my ma my geleer:
1. Plaas avokado's in ’n kardoes (papiersak) of koerantpapier saam met ’n ryp piesang.
3. Los vir 3 - 4 dae en toets ná ’n paar dae of die vrugte sag is.